Paterna decreta dia de dol oficial per la defunció de l'artista local Jeroni
18/06/2019

# Paterna decreta dia de dol oficial per la defunció de l'artista local Jeroni

[![Día de luto oficial, Ayuntamiento de Paterna](/images/noticias/2019/06/luto-oficial.jpg)](/images/noticias/2019/06/luto-oficial.jpg)

18.06.2019

L'Ajuntament de Paterna ha declarat hui dia de dol oficial per la defunció de l'artista local Josep Herrero ‘Jeroni’.  
  
Així mateix, en senyal de dol, les banderes del consistori i de tots els edificis públics del municipi onejaran a mitja asta.  
  
A més, demà al matí, d'11.30 a 12 hores i per exprés desig de la família, s'instal·larà la capella ardent a les portes del consistori perquè tots aquells veïns i veïnes que ho desitgen puguen acostar-se a mostrar les seues condolences i rendir el seu últim adéu a l'artista.  
  
L'Alcalde de Paterna, Juan Antonio Sagredo ha mostrat les seues condolences a familiars i afins a aquesta família i ha afirmat que “Paterna perd un artista de renom, un gran home i una millor persona, molt volgut per tots que sempre romandrà en la nostra memòria i serà recordat pel gran llegat artístic que ens deixa en forma de ceràmiques i aquarel·les”.